Eesti alal näeme tõestatuna  Delbrücki vaimuka väite. Neis maakonnis Eestis, kus valitses sõjakus, agres­siivne merepoliitika - Rotalas (Ridalas) ja Saaremaal - oli põlluharimine nõrk, on nõrgaks jäänud seniajani, sest nende maakondade meestesugu ei suuda põlluharimisele asuda, muistsete alateadvuslike mälestuste mõjul. Rotalased, niisama kui saarlased, olid sõjakad, agressiivsed, "mereröövis" osavad, olid mereteede valitsejad ja selle­pärast pinnuks naabrite silmas. Rotalastest ja Rotalast kõne­levad skandinaavia allikad juba varakult,  nimelt kokkupõr­gete puhul merel ja Rotala rännul.